**Štatút Žiackej školskej rady a Študentskej rady Gymnázia Púchov, Ul. 1.mája 905, 020 15 Púchov**

**Preambula**

V zmysle ustanovenia zákona Národnej rady Slovenskej republiky č. 596/2003 Z.z. o štátnej správe v školskej a školskej samospráve a o zmene a doplnení niektorých zákonov, § 26 sa vydáva tento štatút Žiackej školskej rady a Študentskej rady Gymnázia Púchov, Ul. 1.mája 905, 020 15 Púchov (ŽŠR a ŠR).

Článok l.

**Pôsobnosť a poslanie Žiackej školskej rady**

1. ŽŠR je ustanovená podľa § 26 zákona NR SR č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov.
2. ŽŠR reprezentuje žiakov školy a zastupuje ich záujmy vo vzťahu k riaditeľovi a vedeniu školy.
3. Žiacka školská rada je ustanovená vtedy, ak počet jej členov zvolí v tajnom hlasovaní nadpolovičná väčšina žiakov školy. O voľbách vyhotovia žiaci zápisnicu, ktorú predložia riaditeľovi školy.

Článok ll.

**Činnosť Žiackej školskej rady a Študentskej rady**

1. ŽŠR je iniciatívnym a poradným samosprávnym orgánom. ŽŠR :

1. sa vyjadruje k podstatným otázkam, návrhom a opatreniam školy v oblasti výchovy a vzdelávania,
2. podieľa sa na tvorbe a dodržiavaní školského poriadku,
3. zastupuje žiakov vo vzťahu k riaditeľovi a vedeniu školy, predkladá im svoje stanoviská a návrhy, zastupuje žiakov aj navonok,
4. Volí a odvoláva zástupcu žiakov do rady školy
5. Prijíma odporúčania a uznesenia od ŠR, ktoré boli prerokované na jej riadnom samostatnom zasadnutí.

2. ŽŠR ďalej :

1. podáva návrhy na mimoškolské činnosti a podujatia, ktoré zároveň organizuje,
2. rieši problémy a sťažnosti žiakov s vedením školy, prijíma, konzultuje a iniciuje návrhy na zveľadenie priestorov školy,
3. iniciuje školskú záujmovú činnosť.

1

3. ŽŠR alebo ŠR je schopná uznášať sa, ak je na jej zasadnutí prítomná nadpolovičná väčšina všetkých členov. Na jej platné uznesenie je potrebný súhlas nadpolovičnej väčšiny prítomných členov. Na platné uznesenie Žiackej školskej rady vo veci voľby a odvolania zástupcu žiakov do rady školy je potrebný súhlas nadpolovičnej väčšiny všetkých členov ŽŠR.

Článok lll.

**Zloženie Žiackej školskej rady a Študentskej rady a spôsob voľby jej členov**

1. ŽŠR má 7 členov, vrátane predsedu a podpredsedu ŽŠR.
2. Členmi ŽŠR sú zastupovaní všetci žiaci školy.
3. V každej triede sa zvolí jeden zástupca (predseda triedy) tajným hlasovaním. Predsedovia tried spolu tvoria študentskú radu (ŠR), ktorá je riadená žiackou školskou radou. ŠR zabezpečuje kontakt medzi ŽŠR a všetkými žiakmi školy a spätnú väzbu, týkajúcu sa aktivít organizovaných ŽŠR, potrieb a názorov žiakov. ŠR slúži ako poradný orgán ŽŠR. Členovia ŠR majú rovnaké práva ako členovia ŽŠR.
4. Noví členovia ŽŠR sú volení žiakmi školy tajným hlasovaním. Členom ŽŠR sa môže stať člen ŠR, ktorý kandiduje na tento post, ale aj akýkoľvek iný študent školy, navrhnutý niektorým z členov ŽŠR alebo ŠR, ktorý má záujem o vykonávanie danej funkcie. Členom ŽŠR môžu byť aj viacerí žiaci z danej triedy.
5. Nové zloženie ŽŠR je volené na začiatku školského roka v priebehu Septembra.

6. Z každej voľby sa robí zápisnica.

Článok lV.

1. Členstvo v ŽŠR a v ŠR zaniká:

1. ukončením štúdia,
2. vzdaním sa členstva,
3. návrhom predsedu na odvolanie člena ŽŠR alebo ŠR. Tento návrh schvaľuje ŽŠR alebo ŠR.

2. Ak členstvo zanikne, je tajným hlasovaním členov ŽŠR alebo žiakov danej triedy volený nový člen ŽŠR alebo ŠR.

2

Článok V.

**Práva a povinnosti člena Žiackej školskej rady a Študentskej rady**

1. Člen má právo:

1. voliť a byť volený,
2. navrhovať kandidátov na funkciu predsedu ŽŠR a ŠR,
3. byť informovaný o všetkých skutočnostiach, ktoré sú predmetom rokovania ŽŠR a ŠR a slobodne sa k nim vyjadrovať,
4. hlasovať ku všetkým uzneseniam ŽŠR a ŠR,
5. predkladať na rokovanie ŽŠR a ŠR vlastné námety, prípadne materiály.
6. Člen ŽŠR je povinný zabezpečiť ochranu osobných údajov chránených všeobecne záväznými právnymi predpismi.
7. Z každého zasadnutia ŽŠR a ŠR sa vyhotoví zápisnica a priloží sa k nej prezenčná listina účastníkov zasadnutia.
8. ŽŠR má samostatné rokovanie po zvolaní predsedom ŽŠR.
9. ŠR má samostatné rokovanie aspoň raz do mesiaca.

Článok VI.

**Práva a povinnosti predsedu Žiackej školskej rady a Študentskej rady**

1. Predseda ŽŠR je štatutárnym orgánom, ktorý riadi činnosť ŽŠR a koná v jej mene. Predseda ŽŠR zvoláva, pripravuje a riadi zasadnutia ŽŠR a ŠR. Komunikuje s vedením školy, ktorému predkladá podnety, závery, postrehy a rady, prediskutováva akcie plánované ŽŠR a ŠR.
2. Predseda ŽŠR je volený členmi novozvolenej ŽŠR na jej prvom zasadnutí po voľbách do ŽŠR. Toto zasadnutie zvoláva predseda, ktorý momentálne danú funkciu vykonáva. Pri voľbe predsedu ŽŠR musí víťazný kandidát získať nadpolovičnú väčšinu hlasov. Víťazný kandidát sa zároveň stáva predsedom ŠR.
3. Ak vznikne situácia s nerovnosťou hlasov, predseda má právo hlasovanie rozhodnúť. Predseda dohliada na činnosť všetkých členov ŽŠR a ŠR.
4. Podpredseda ŽŠR a ŠR v čase neprítomnosti predsedu ŽŠR a ŠR plní všetky jeho povinnosti.
5. Pozýva vedenie školy na rokovanie ŽŠR a ŠR. Pri neúčasti vedenia školy na tomto rokovaní predseda ŽŠR a ŠR komunikuje s vedením školy a rokujú o možných uzneseniach, záveroch, prípadne návrhoch z rokovania ŽŠR alebo ŠR.

3

Článok VII.

Tento štatút bol prerokovaný a schválený na zasadnutí žiackej školskej rady dňa 1.2.2018 a od tohto dňa nadobúda účinnosť.

V Púchove 30.8.2018

Podpis riaditeľa školy PaedDr. Miroslav Kubičár

Podpis predsedu ŽŠR a ŠR Šimon Gabčo

4